கேள்வி: மோடி எழுத்துமுறை பற்றி விளக்கவும்.
பதில்: படிமம்:Modi Varnamala.png மராட்டி மொழியை எழுதப் பயன்படும் சுருக்கெழுத்து முறைகளில் ஒன்று மோடி எழுத்துமுறை ஆகும். மோடி நெடுங்கணக்கில் உள்ள எழுத்துக்கள் தேவநாகரி வடிவத்தை அடியொற்றியவையாயினும் அதிலுள்ள பல எழுத்துக்கள் குறைக்கப்பட்டு, குறில், நெடில் வேறுபாடுகள் இன்றி இடத்துக்குத் தக்கவாறு பொருள்கொள்ளும்படி அமைந்து, எழுதுகோலை காகிதத்திலிருந்து எடுக்காமல் வேகமாக எழுத வசதியாக அமைந்தவை.
கேள்வி: மோடி எழுத்துமுறை - பெயர்க்காரணம் பற்றி நீங்கள் என்ன அறிந்துள்ளீர்கள்?
பதில்: "மோடணே" (मोडणे) என்கிற மராட்டிச் சொல்லுக்கு "உடைத்தல்" என்று பொருள். தேவநாகரி வடிவத்தை உடைத்து உருவாக்கப்பட்டதால் இப்பெயர் ஏற்பட்டதாகக் கருதலாம். இதைத் தவிர்த்து, இலங்கையிலிருந்து வந்த எழுத்துமுறை என்பதுவோ, "மௌர்யி" என்ற அசோகனது எழுத்துமுறையிலிருந்து உருவானது என்பதுவோ, "குடில லிபி"யிலிருந்து வந்தது என்பதுவோ, சிவாஜி காலத்து பாலாஜி ஆவஜி என்பவர் உருவாக்கியது என்பதுவோ ஆதாரங்களற்ற ஒவ்வாத கருத்துக்கள் என்று கீழ்வரும் உசாத்துணை நூலின் பதிப்புரையில் குறிப்பிடப்பட்டுள்ளது.தஞ்சை மராட்டிய மன்னர் மோடி ஆவணத் தமிழாக்கமும், குறிப்புரையும் (முதல் தொகுதி), தமிழ்ப் பல்கலைக்கழகம், தஞ்சாவூர், ஏப்ரல் 1989, ISBN 81-7090-136-7
கேள்வி: மோடி எழுத்துமுறை - தமிழகத்தில் மோடி எழுத்துமுறை பற்றி தகவல் சொல்.
பதில்: சத்திரபதி சிவாஜியின் காலத்தில் மகாராஷ்டிராவிலிருந்து தஞ்சாவூர் வந்த மராட்டியர், மோடி எழுத்துமுறையையும் தமிழகம் கொணர்ந்து பயன்படுத்தினர். கி.பி. 1676இல் வெங்கோஜி (எகோஜி) தஞ்சையைக் கைப்பற்றி ஆளத்தொடங்கியது முதல் கி.பி.1855இல் இரண்டாம் சிவாஜியின் ஆட்சி முடிவுற்றது வரையிலான மோடி ஆவணங்கள் கிடைத்துள்ளன.